Om de deporterede har vi nogle antydninger hos [[Ezekiels Bog|Ezekiel]], som var blandt de i 597 f.Kr. bortførte, og [[Jeremias' Bog|Jeremias]], som i [[Palæstina]] fulgte begivenhedernes gang. Det ses, at de dannede særlige kolonier med egne ejendomme og egen forfatning. De drev agerbrug og handel, og mange erhvervede sig rigdomme. Jeremias skrev til de først bortførte og opfordrede dem til at slå sig til tåls med deres skæbne, bygge huse, anlægge haver, stifte familie og arbejde på deres ny hjemlands velfærd, og han advarede mod profeter, som søgte at vække utilfredshed iblandt dem (kapitel 29). At mange befandt sig vel i de nye forhold ses af, at adskillige ikke benyttede tilladelsen til at drage hjem 538.<ref name="Salm 467" />
Historie